19 Jobe o ne a buile ka tsela e a neng a tshela ka yone fa pele ga balekane ba gagwe ba bararo mmogo le fa pele ga lekawana Elihu. Jobe o ne a laleditse mongwe le mongwe yo o nang le kgang kgatlhanong le ene gore a e bege mme e bapisiwe le tsela e a tshedileng ka yone, e e neng e tlhomamisiwa ke “lotshwao” lwa gagwe. Fa go ne go ka supiwa gore Jobe o ne a le molato, o ne a tla dumela go otlhaiwa. Ka jalo, o ne a pega kgetsi ya gagwe mme a leta katlholo ya kgotlatshekelo ya Modimo. ‘Mafoko a ga Jobe a ne a tla bokhutlong’ jalo.—Jobe 31:35, 40. 8 Baebele ya re mosadi wa Mokeresete a ka “bolokwa a babalesegile ka go tshola bana.” (1 Tim. 2:15) Mme gone, seno ga se reye gore go nna le bana go ka dira gore mosadi a bone botshelo jo bo sa khutleng. Go na le moo, se raya gore fa mosadi a na le bana ba a ba tlhokomelang e bile a dira ditiro tsa mo gae, seno se ka dira gore a se ka a nna le mokgwa wa go seba le go itshunya nko mo dilong tsa batho. (1 Tim. 5:13) Le fa go ntse jalo, o sa ntse a ka nna le mathata mo lelapeng.